Kotorska biskupija

Kotorski križni put do crkve Gospe od Zdravlja
2017-04-08
U subotu, 8. IV. s početkom u 16 sati u crkvi sv. Marije od Rijeke započet će pobožnost Križnoga puta pod nazivom „Za križem“ do crkve Gospe od Zdravlja. „Ti si odredio spasenje ljudskoga roda po drvu križa. Sa stabla u raju nikla je smrt, a sa
stabla križa rodio se život. Neprijatelj je na drvetu pobijedio, na drvetu bio poražen.“ S tim mislima obavit ćemo pobožnost križnoga puta. Pozivamo sve vjernike i ljude dobre volje da nam se pridruže.

Planinarski križni put Gornja Lastva - Bogdašići
2017-03-25 10:00 - 15:00 (Europe/Helsinki)
Planinarski križni put mladih Kotorske biskupije
U Kotorskoj se biskupiji u vremenu korizme u zadnjih deset godina organizira planinarski križni put (PKP) mladih. Ove godine održat će se 10. po redu PKP, što je mala ali značajna obljetnica ovog duhovnog događaja. Svi koji žele mogu se pridružiti, bez obzira na godine, no ipak treba voditi računa o tome da PKP podrazumijeva određene fizičke napore i da nije najprikladniji za starije osobe.
Okupit ćemo se u subotu, 25. ožujka 2017. godine u 10 sati ispred crkve Rođenja BDM Marije u Gornjoj Lastvi te u molitvi postaja Isusove muke hodati do crkve sv. Petra u Bogdašićima. Potrebno je ponijeti dobru volju, ali i prikladnu odjeću i obuću. U slučaju lošeg vremena križni put se ne odgađa.
Ovogodišnji PKP biti će u znaku Godine svete ispovijedi koja je proglašena za Kotorsku biskupiju. U molitvama i razmatranjima posebno ćemo se sjetiti sv. Leopolda, zaštitnika Svete Godine milosrđa i zaštitnika ispovjednika.

Koncert Klape HRM "Sv. Juraj"
2017-02-04 18:00 - 19:00 | Katedrala, Kotor, Montenegro

Karike
2017-01-13
U petak, 13. I., na dan Karika, kada se slavi prijenos relikvija Sv. Tripuna iz Carigrada u Kotor 809. godine, svečana sveta misa bit će u kotorskoj katedrali u 18 sati. Prema tradiciji ovu sv. Misu služi peraški opat, mons. Srećko Majić. Ujedno ćemo proslaviti osmu godišnjicu od kada je Papa Benedikt XVI kotorsku katedralu uzvisio na počasni naslov bazilike.

Blagdan sv. Nikole biskupa
2016-12-06
Blagdan sv. Nikole biskupa, nebeskog zaštitnika djece, pomoraca, putnika i studenata slavi se u mnogim župama diljem Kotorske biskupije. Raspored slavlja u pojedinim župama za 6. XII. 2016.:
Đenovići – crkva sv. Nikole, sv. misa u 10 h
Đurići – sv. misa u crkvici sv. Nikole na Verigama u 6h, u župnoj crkvi u 9h
Krašići – sv. misa u crkvi sv. Nikole u 14 h
Kotor – katedrala: Svečana sveta misa za sve pomorce, žive i mrtve, u 18 sati. Pjeva dječji zbor, a sudjelovat će mandolinski orkestar „Tripo Tomas“ HGD CG i Bokeljska mornarica. Ujedno, bit će to prigoda za božićni susret vjeroučenika sa sv. Nikolom.
Perast – župna crkva sv. Nikole, sv. misa u 16 h. Doček sv. Nikole za djecu.
Prčanj – crkva sv. Nikole, sv. misa u 10 h

Sv. Saba opat
2016-12-05 10:00 - 11:00 | Crkva sv. Sabe, Budva
Blagdan sv. Sabe opata (439-532) proslavit će se u Budvi 5. prosinca u 10h, u crkvici posvećenoj u čast ovom svecu.

Brca - blagdan sv. Andrije
2016-12-03 10:00 - 12:00
Blagdan sv. Andrije, zaštitnika župe Brca proslavit će se u subotu, 3. prosinca svetom misom u 10 h u župnoj crkvi. Ovom će prigodom don Nikola Majić, nekadašnji župnik ove župe proslaviti i jubilej – 45 godina svoje svećeničke službe. Nakon sv. mise biti će predstavljena knjiga “Župa Brca” autora Vlade Lukšića.

Svi Sveti i Dušni dan
2016-11-01 - 2016-11-02 | Kotorska biskupija, Montenegro
Raspored bogoslužja za svetkovinu Svih Svetih i Dušni dan u župama Kotorske biskupije:

Preuzmite: Raspored bogoslužja

Veliko hodočašće Krčke biskupije
2016-10-28 - 2016-10-30
Krčka biskupija u Godini Milosrđa organizira veliko biskupijsko hodočašće pod nazivom “Putovima hrvatskih svetaca”. Osim Šibenika i Dubrovnika, 680 hodočasnika na čelu sa svojim biskupom mons. Ivicom Petanjkom, posjetit će Herceg Novi, Kotor, Perast, Muo i Dobrotu, gdje će hodočastiti Sv. Leopoldu, Sv. Tripunu, bl. Ozani, bl. Graciji, Gospi od Škrpjela, i sv. Eustahiju. Uspjeh ovog hodočašća povjeravamo moćnom zagovoru Blažene Djevice Marije i naših svetaca, kao i molitvama svih vjernika Kotorske biskupije koja s radošću očekuje ovo povijesno hodočašće.

Sv. Eustahije, mučenik
2016-09-25 18:00 - 19:00 | Sv. Eustahije, Dobrota
Ovogodišnja svetkovina Sv. Eustahija u Dobroti proslavit će se u nedjelju 25.9., misom u župnoj crkvi sv. Eustahija u 18 sati. Misu će predslaviti mons. Ilija Janjić, biskup kotorski.

Izravan prijenos mise prigodom proslave 850. obljetnice posvete kotorske katedrale
2016-09-17 10:00 - 12:00 | Katedrala, Kotor, Montenegro
U subotu 17. rujna u 10 sati, Radio Televizija Crne Gore (RTCG) izravno će prenositi središnje euharistijsko slavlje kojim će se obilježiti jubilej 850 godina posvete katedrale sv. Tripuna.
Liturgijski vodič pregledajte ili preuzmite ovdje: Liturgijski vodič

Proslava 850 godina posvete katedrale
2016-09-17 09:30 - 12:00 | Katedrala, Kotor, Montenegro
Središnje euharistijsko slavlje kojim će se obilježiti jubilej 850 godina posvete katedrale sv. Tripuna biti će u subotu, 17. rujna.
Program počinje Kolom sv. Tripuna koje će Bokeljska mornarica izvesti u 9,30 pred katedralom.
Sv. misu u 10 h predslavi uzoriti kardinal Josip Bozanić, nadbiskup zagrebački u zajedništvu s brojnim biskupima i svećenicima.

Proslava 850 godina posvete katedrale - Akademija
2016-09-16 20:00 - 21:00 | Katedrala, Kotor, Montenegro
U petak, 16. rujna, svečanom akademijom u katedrali sv. Tripuna s početkom u 20 h započinje obilježavanje proslave 850 godina posvete katedrale. Središnja liturgijska proslava biti će u subotu, 17. rujna.

Svećeničko ređenje u Kotorskoj katedrali
2016-07-16 10:00 - 11:00 | Katedrala, Kotor, Montenegro
U subotu, 16. 7. 2016. s početkom u 10 h, u kotorskoj katedrali biti će slavlje svećeničkog ređenja. Za svećenika bit će zaređen don Dražen Kraljić. Pozivamo sve vjernike da svojim prisustvom uzveličaju slavlje i mladomisnika prate svojim molitvama.

Blagdan sv. Antuna Padovanskog
2016-06-13
O blagdanu sv. Antuna Padovanskog omiljenog sveca među vjernicima Kotorske biskupije, služit će se svete mise po sljedećem rasporedu:
Tivat
Župna crkva sv. Antuna: 7 h, 10 h, 18 h. Poslije mise u 18 h blagoslov djece i cvijeća
Herceg Novi
Crkva sv. Ante: 8h, 10h, i 18h
Kotor
Crkva sv. Klare: 6h, 10 h – blagoslov kruha, 19h – blagoslov djece, cvijeća i kruha
Lepetane
Župna crkva: 10 h i 18,30h

Koncert zbora Chester Music Society
2016-06-07 20:00 - 21:00 | Katedrala, Kotor, Montenegro
U utorak, 7. 6. 2016. u Kotorskoj katedrali nastupit će ugledni engleski zbor Chester Music Society Choir iz Chestera. Koncert počinje u 20 h a ulaz je slobodan. Chester Music Society Chori u punom sastavu broji i do 170 članova, a redovito nastupa u Chesterskoj katedrali. Svake dvije godine zbor odlazi na koncertnu turu po Europskim gradovima, tako će ove godine nastupiti u Dubrovniku i Kotoru.

Prva pričest u Kotorskoj katedrali
2016-06-05 10:00 - 11:30 | Katedrala, Kotor, Montenegro
U nedjelju, 5. lipnja u kotorskoj katedrali biti će slavlje Prve svete pričesti i zahvala (Te Deum) za završetak školske i vjeronaučne godine. Svečana sv. misa počet će u 10 h. Pjeva dječji zbor katedrale.

Okrugli stol «Kotorski i dubrovački biskup Pavao Butorac - Život i djelo»
2016-06-02 09:30 - 14:00
Program okruglog stola
«Kotorski i dubrovački biskup Pavao Butorac – Život i djelo»
Četvrtak, 2. lipnja 2016.
(Multimedijalna dvorana u crkvi sv. Pavla, Kotor)
9. 30. Svečano otvaranje
pozdravni govori:
don Robert Tonsati, pročelnik Ureda za kulturu Kotorske biskupije
Zvonimir Deković, predsjednik HNV-a
10. 00. Radni dio okruglog stola
moderator: Vinicije B. Lupis
10. 00. don Dejan Turza
Petogodišnje izvješće (1938.-1942.) o stanju u Dubrovačkoj biskupiji
10. 20. fra Hrvatin Gabrijel Jurišić
Msgr. Pavao Butorac apostol štovanja Bogorodice Marije

10. 40. Marinko Tomasović
Udio benediktinaca u zapadnjačkim okvirima bokokotorskog prostora u djelu Pavla Butorca

11. 00. – 11. 20. kratka stanka
11. 20. Ivan Armanda
Msgr. Pavao Butorac i picokare na području Dubrovačke biskupije

11. 40. Željko Brguljan
Biskup Pavao Butorac u poratnom razdoblju: odnosi s komunističkim vlastima

12. 00. Vinicije B. Lupis
Biskup Pavao Butorac u hrvatskoj historiografiji

12. 20. Diskusija
12. 40. Zatvaranje okruglog stola

13. 00. don Tonči Matulić, predstavljanje knjige Pavao Butorac, Problem kulture biskupa Pavla Butorca
14. 00. Zahvala sudionicima
Organizatori:
Hrvatsko nacionalno vijeće Crne Gore
uz podršku:
Kotorske biskupije
Hrvatske bratovštine Bokeljske mornarice 809, Rijeka
Područnoga centra Dubrovnik Instituta društvenih znanosti Ivo Pilar
Programsko-organizacijski odbor:
dr. sc. Vinicije B. Lupis
Tomislav Brguljan- predsjednik Hrvatske bratovštine Bokeljske mornarice 809, Rijeka
Hrvatsko nacionalno vijeće Crne Gore

Pomoćnica Kršćana - Muo
2016-05-24 | Muo
Na blagdan Pomoćnice kršćana zaštitnice župne crkve na Mulu – 24. svibnja, svete mise biti će u 10 h i svečana s misa procesijom u 18h. Blagdanu prethodni trodnevnica od 21. do 23. svibnja koju predvodi don Zbigniew Bigaj, župnik iz Mokrska u Poljskoj u kojem se nalaze moći bl. Gracije donesene sa Mula. Sat vremena prije trodnevnice biti će klanjanje.

Nedjelja pedesetnice (Duhovi) - Gospa Peraška
2016-05-15
U nedjelju 15. svibnja slavi se svetkovina Duhova (Pedesetnice). Svete miseu župama su po nedjeljnom rasporedu.
Istog je dana i Zavjetni dan u Perastu, Gospa Peraška. Sv. mise su u župnoj crkvi u 7, 8, 10 i pontifikalna misa u 18 h.

Trodnevnica Sv. Leopoldu (proslava 150. obljetnice rođenja)
2016-05-11 18:00 - 20:00 | Crkva sv. Jeronima, Herceg Novi
Trećeg dana trodnevnice sv. Leopoldu, sv. misu u 18h u župnoj crkvi sv. Jeronima predslavi kotorski biskup.
U 19 h biti će predstavljena nova knjiga o sv. Leopoldu: G. Lazzara “Sveti Leopold – apostol Božjega milosrđa”. Knjigu će predstaviti prof. Ana Šarčević i don Robert Tonsati

Trodnevnica Sv. Leopoldu (proslava 150. obljetnice rođenja)
2016-05-10 18:00 - 20:00 | Crkva sv. Jeronima, Herceg Novi
Drugog dana trodnevnice sv. Leopoldu, sv. misu u 18 h u župnoj crkvi sv. Jeronima predslavi kotorski biskup
U 19 h biti će koncert Katedralnog zbora Sv. Tripuna u župnoj crkvi

Trodnevnica Sv. Leopoldu (proslava 150. obljetnice rođenja)
2016-05-09 18:00 - 20:00 | Crkva sv. Jeronima, Herceg Novi
Na prvi dan trodnevnice sv. Leopoldu, sv. misu u 18 h predvodi kotorski biskup u župnoj crkvi sv. Jeronima u Herceg Novom.
U 19 h biti će projekcija dokumentarnog filma “Sv. Leopold – milosrdni ispovjednik i prorok ekumenizma” u dvorani Muzičke škole (preko puta crkve).

Sv. Dujam, biskup i mučenik
2016-05-07 18:00 - 19:00
Na blagdan Sv. Dujma, 7. svibnja, sv. misa biti će u njemu posvećenoj crkvi u Škaljarima u 18 h.

Svetkovina bl. Ozane Kotorke
2016-04-27 | Crkva sv. Marije od Rijeke, Kotor
Svetkovini bl. Ozane prethodit će trodnevna duhovna priprava (trodnevnica) u crkvi sv. Marije od Rijeke: 24.-26. travnja u 18 sati.
27. travnja, na sam dan svetkovine, svete mise su po sljedećem rasporedu: u 6, 8 i 10 sati. Pontifikalnu sv. misu u 18 sati, predslavi mons. Ilija Janjić.

Uskrsni koncert Katedralnog zbora Sv. Tripuna
2016-04-24 19:00 - 20:00 | Katedrala, Kotor, Montenegro
Katedralni zbor Sv. Tripuna priređuje Uskrsni koncert u nedjelju, 24. travnja s početkom u 19 sati u Kotorskoj katedrali. Na programu su djela pasionske i uskrsne tematike, te sakralna djela suvremenih skladatelja.

Sv. misa za don Branka Sbutegu
2016-04-23 18:00 - 19:00 | Sv. Eustahije, Dobrota
Ove godine navršava se 10 godina od smrti našeg svecenika don Branka Sbutege (1952. – 2006.). Sv. Misa zadušnica bit će u subotu, 23. travnja u 18 sati, u crkvi sv. Eustahija u Dobroti. Sv. misu predslavi mons. Ilija Janjić.

Televizijski prijenos sv. mise iz crkve sv. Leopolda u Dubravi
2016-04-17 11:00 - 12:00
U nedjelju, 17. travnja u 11 sati HRT 1 će uživo prenositi euharistijsko slavlje iz crkve sv. Leopolda Mandića u zagrebačkoj Dubravi prigodom dolaska njegova neraspadnuta tijela u Zagreb ( 13. – 18. travnja). Sv. misu u 11h predslavit će kotorski biskup, mons. Ilija Janjić.

Vazmeno trodnevlje i Uskrs
2016-03-24 10:00 - 2016-03-27 18:00 | Kotorska biskupija, Montenegro
Raspored bogoslužja za Vazmeno trodnevlje i Uskrs u župama Kotorske biskupije:
Preuzmi raspored bogoslužja (PDF)

Planinarski križni put mladih Kotorske biskupije
2016-03-05 10:00 - 15:00 | Bogdašići
Tradicionalni planinarski križni put mladih Kotorske biskupije održat će se u subotu, 5. ožujka (marta). Pobožnost Križnog puta počinje u crkvi Rođenja Blažene Djevice Marije u Gornjoj Lastvi, te vodi planinskim dijelom Vrmca do crkve Sv. Petra u Bogdašićima gdje će biti završna postaja i euharistijsko slavlje. Ova pobožnost namijenjena je prvenstveno mladima, ali i svima koji se osjećaju fizički i duhovno spremnima za malo naporniji hod po planinskim stazama i koji žele na ovaj način – molitvom i pobožnošću u prirodi, dublje doživjeti korizmu.
